Na temelju članka 22. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ br. 86/08, 61/11, 4/18 i 112/19- u nastavku teksta ZSN) i oglasa za prijam u službu na određeno vrijeme, Povjerenstvo za provedbu oglasa, objavljuje

**P O Z I V**
**na prethodnu provjeru znanja i sposobnosti (pisano testiranje i intervju)**

Povjerenstvo za provedbu oglasa za prijam u službu na određeno vrijeme višeg referenta/ više referentice za komunalno gospodarstvo u Jedinstveni upravni odjel Općine Vidovec, objavljenog na stranicama Hrvatskog zavoda za zapošljavanje i web stranici Općine Vidovec, www.vidovec.hr, utvrdilo je da pismenom testiranju mogu pristupiti kandidati koji zadovoljavaju uvjete oglasa, tj. čija prijava je pravodobna i uredna te ispunjavaju formalne uvjete oglasa.

Prethodnoj provjeri znanja i sposobnosti mogu pristupiti :

|  |  |
| --- | --- |
| Redni broj | Inicijali/ godina rođenja |
| 1. | M.S., 1993. |
| 2. | V.R., 1986. |

**Pisano testiranje održati će se dana 31.07.2023. godine (ponedjeljak) u 09,00 sati u općinskoj vijećnici Općine Vidovec (polukat), Trg svetog Vida 9, Vidovec.**

PRAVILA I POSTUPAK TESTIRANJA

Po dolasku na provjeru znanja, od kandidata će biti zatraženo predočavanje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet neće moći pristupiti testiranju. Za kandidata koji ne pristupi testiranju smatrati će se da je povukao prijavu na oglas.

Po utvrđivanju identiteta, kandidati će pristupiti pisanoj provjeri znanja.

Pisano testiranje obuhvaća pitanja kojima se testira provjera poznavanja osnova djelokruga jedinica lokalne i područne (regionalne) samouprave i samoupravnog djelokruga Općine Vidovec te provjera znanja bitnih za obavljanje poslova radnog mjesta za koje je raspisan oglas.

Pisano testiranje sastojat će se od 10 pitanja, a navedena provjera traje 60 minuta.

Informacije o provedbi postupka i načinu testiranja, tj. o pravilima testiranja - pravnim i drugim izvorima za pripremanje kandidata za testiranje vezanim uz pisano testiranje, navedene su u tekstu **Opis poslova, podaci o plaći, način obavljanja prethodne provjere znanja i sposobnosti kandidata, područje provjere te pravni i drugi izvori za pripremanje kandidata za provjeru znanja i sposobnosti** koji je prethodno objavljen na web-stranici Općine Vidovec, [www.vidovec.hr](http://www.vidovec.hr) (Natječaji).

Nakon provedenog testiranja i intervjua Povjerenstvo za provedbu oglasa utvrđuje rang-listu kandidata prema ukupnom broju bodova ostvarenih na testiranju i intervjuu.

Povjerenstvo za provedbu oglasa dostavlja pročelnici Izvješće o provedenom postupku, koje potpisuju svi članovi Povjerenstva.

Pročelnica donosi rješenje o prijmu izabranog kandidata, koje će biti dostavljeno svim kandidatima koji ispunjavaju formalne uvjete oglasa.

Kandidat koji nije zadovoljan rješenjem o prijmu izabranog kandidata može podnijeti žalbu načelniku Općine Vidovec u roku od 15 dana od dana dostave rješenja.

KLASA: 112-01/23-01/003

URBROJ: 2186-10-23-05

Vidovec, 24. srpnja 2023.

POVJERENSTVO ZA PROVEDBU OGLASA